Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 512/09/8802	Košice I, 25.9.2012
EEČ : 2-63-202-2012

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
·	dňa 05.11.2008 v predajni ELECTRO WORLD, s.r.o., Košice, Trolejbusová 1/B uzavrela Zmluvu o úvere so spoločnosťou XXXXX XXXXX, Bratislava, Cesta na Senec 2/A, č. 9300041833, znejúcu na sumu 13.467,- Sk (447,02 €), predmetom ktorej bolo financovanie kúpy tovaru v totožnej predajnej cene, zaviazala sa úver splatiť v pravidelných 20 mesačných splátkach po 808,- Sk (26,82,- €), avšak pri uzatváraní zmluvy uviedla nepravdivé údaje týkajúce sa zamestnania a úver nespláca, čím tak uviedla spoločnosť XXXXX XXXXX, do omylu v otázke splnenia podmienok na poskytnutie a splácanie úveru a spôsobila jej tak celkovú škodu vo výške 16,160,- Sk (536,41,- €).

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku obvinenej XXXXX ukladám v skúšobnej dobe uhradiť poškodenej spol. XXXXX Sk s.r.o., ul. Cesta na Senec č. 2/A, Bratislava spôsobenú škodu vo výške 536,41 € v zmysle dohody o náhrade škody z 20.08.2012.  

Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície v Košiciach sp. zn. ORP-1019/5-OJP-KE-2009 z 08.06.2009 bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona, na to skutkovom základe, ako je to uvedené vo výrokovej časti tohto uznesenia.

	Obvinená XXXXX spáchanie skutku priznala v plnom rozsahu  a svoje konanie oľutovala s tým, že je ochotná poškodenému nahradiť spôsobenú škodu.

	Dňa 20.08.2012 došlo na Okresnom súde Košice I pred mediačným úradníkom k uznaniu dlhu zo strany obvinenej, kde sa táto zaviazala spoločnosti XXXXX SK s.r.o., ul. Cesta na Senec 2/A, Bratislava, uhradiť spôsobenú škodu vo výške 536,41 € a to v dvadsiatich mesačných splátkach po 20,- € a jednej splátke po 16,41 €.

	Priznanie obvinenej korešponduje aj s výpoveďou poškodenej XXXXX a zabezpečenými listinnými dôkazmi, najmä zmluvou o úvere. 

	Po poučení podľa ustanovení § 216 a § 217 Trestného poriadku dala obvinená dňa 21.05.2012 výslovný súhlas, aby prokurátor po skončení vyšetrovania predmetné trestné stíhanie podmienečne zastavil.

	Obvinená XXXXX je z miesta bydliska charakterizovaná všeobecne, doposiaľ nebola súdne trestaná.

	Podľa § 217 ods. 1 Trestného poriadku, ak obvinená v priebehu skúšobnej doby viedla riadny život, splnila povinnosť nahradiť spôsobenú škodu a vyhovela aj ďalším uloženým obmedzeniam a povinnostiam, rozhodne prokurátor, že sa obvinená osvedčila. Inak rozhodne a to prípadne aj počas skúšobnej doby, že sa v trestnom stíhaní pokračuje.

	Podľa § 216 ods. 2 Trestného poriadku bola obvinenej určená skúšobná doba v trvaní 24 mesiacov, ktorá začína plynúť právoplatnosťou tohoto rozhodnutia. V rámci tejto skúšobnej doby je obvinená povinná uhradiť poškodenej strane spol. XXXXX SK s.r.o., ul. Cesta na Senec 2/A, Bratislava, sumu vo výške 536,41 € a to v dvadsiatich mesačných splátkach po 20,- € a jednej splátke po 16,41,- €, pričom ak obvinená v priebehu tejto skúšobnej doby povedie riadny život a uhradí vyčíslenú škodu, rozhodnem, že sa osvedčila. V opačnom prípade a to aj počas skúšobnej doby sa v trestnom stíhaní bude pokračovať.

	Keďže obvinená po poučení podľa ustanovení § 216 a § 217 Trestného poriadku dal súhlas k podmienečnému zastaveniu trestného stíhania, k trestnému činu sa v plnom rozsahu priznala, došlo k uznaniu dlhu, keďže horná hranica predmetného trestného činu neprevyšuje 5 rokov a vzhľadom na osobu obvinenej s prihliadnutím na jej doterajší život, ako aj na okolnosti prípadu, považujem rozhodnutie o podmienečnom zastavení trestného stíhania za postačujúce, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor